ایران جمهوررئیسی حسن روحانی نینگ ترکیه سفری دوام ایتماقده.
روحانی, جمهوررئیسلیگی قصریده ترکیه جمهوریتی جمهوررئیسی رجب طیب اردوغان تامانیدن رسمی مراسم بیلن کوتیب آلیندی.
جمهوررئیسی اردوغان, مهمان جمهوررئیسی روحانی بیلن ترتیب له گن مشترک مطبوعاتی کنفرانسی جریانیده بیرگن بیاناتلریده, "ترکیه بیلن ایران, خلق ارا و منطقه مقیاسیده مهم اولکه لردن عبارت. شوباعث, حاضرگی کونده منطقه میزده کتته قیین چیلیک دن عبارت بولگن تروریزم و مذهبچیلیک معما لری و بونگه باغلیق بیر شکلده پیدا بولیتگن انسانی بحران لرنینگ ییچیلیشی اوچون ترکیه بیلن ایران نینگ بیر یقه دن باش چیقریشی کیره ک. اولکه لری میز نینگ, سوریه و عراقده و قالیویرسه منطقه میزده گی اوروش لرنینگ اداغگه ییتیشتیریلیشی اوچون کیره ک لیک تدبیر لر بوییچه ایتکچی لیک قیلیشی ضروری" دییه قید ایتدی.
جمهوررئیسی اردوغان, اوز سوزلرینی, "آره میزده گی سیاسی دیالوگ نی آرتیریب, فکر فرقلی لیق لری نی اینگ پس سویه گه توشیریش, اورتاق منفعت ساحه لری نی آرتیریش ایسه اولکه لری میز نینگ منفعتی گه اویغون بیر موضوع دن عبارت. بونده ی بیر سیاست آلیب باریشی میز تقدیرده, منطقه میز گه تشقریدن مداخله بولمسدن, منطقه ده گی معما لرنینگ ییچیلیشی بوییچه زود لیک بیلن یخشی نتیجه آله دیگن لیگی میز نی اویله ماقده من. اوشبو خصوصده ایککی مهم اولکه اوله راق مهم مسئولیت لر گه ایگه ایکن لیگی میز نی بیله میز" شکلیده دوام ایتتیردی.
اردوغان و روحانی ریاستی آستیده بولیب اوتگن یوقاری سویه لی همکارلیک کینگشی نینگ اوچینچی ییغیلیشی آرتیدن ترقه تیلگن بیلدیروده ایسه, تامان لرنینگ, منطقه و خلق ارا تینچ لیک و امنیت گه ضرر بیریتگن نیرسه لرنینگ تشکیلاتلنگن جرملر, خشونت گه تینگن افراطی لیک, تروریزم و مذهب چیلیک دن عبارت ایکن لیگی نی درک ایتگن لیک لری معلوم قیلیندی. عینی دمده بیلدیروده, ایککی تامانلمه و منطقه مقیاسیده گی موضوع لر بوییچه سیاسی دیالوگ لر نینگ دوام ایتتیریلیشی نینگ اهمیتی گه هم دقت قره تیلدی.
بوندن تشقری بیلدیروده, سوریه و عراق نینگ ارضی تمامیتی و منطقه ده گی ایریم تامان لرنینگ اویوشتیریتگن تروریستیک هجوم لری نینگ قتتیق بیر شکلده قاره له نیشی و تروریزم گه قرشی کوره ش بوییچه اوز ارا همکارلیک نینگ آرتیریلیشی نینگ اهمیتی اورغولندی.
بیلدیروده, تامان لر, فلسطین نینگ پایتختی بیت المقدس دن عبارت بولگن مستقل بیر دولت اوله راق تن آلینیشی داخل فلسطین دعوا سی نینگ حمایه ایتیلیشی میزانی نینگ آرتیریلیشی طلب ایتیلدی.
اسرائیل مقدس جایلرگه حرمتسیزلیک قیلماقده
آل نهیان پایتخت انقره ده اویوشتیریلگن ترورچیلیک هجومی طفیلی قیغوداشلیک بیلدیردی
سوزچی ژورنالیست لر نینگ سئوال لری گه جواب قیتردی
عراق ده یوزبیرگن یانغین عاقبتیده یوزلب کیشی اولیب یره لندی
